ddrg/super_eurlex huggingface dataset:
Γνώμη της Επιτροπής

της 22ας Απριλίου 2002

σχετικά με το σχέδιο απόρριψης ραδιενεργών καταλοίπων από τη μετατροπή του σταθμού πυρηνικής ενέργειας Unterweser KKU στην Ομοσπονδιακή Δημοκρατία της Γερμανίας, σύμφωνα με το άρθρο 37 της συνθήκης Ευρατόμ

(2002/C 99/05)

(Το κείμενο στη γερμανική γλώσσα είναι το μόνο αυθεντικό)

Στις 10 Οκτωβρίου 2001, η Ευρωπαϊκή Επιτροπή έλαβε από την κυβέρνηση της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, γενικά στοιχεία που αφορούν το σχέδιο απόρριψης ραδιενεργών καταλοίπων από τη μετατροπή της μονάδας πυρηνικής ενέργειας Unterweser KKU.

Βάσει αυτών των στοιχείων, η Επιτροπή θεώρησε ότι το σχέδιο αφορούσε τροποποίηση υπάρχοντος σχεδίου, για το οποίο είχε ήδη εκδοθεί σχετική γνώμη. Η Επιτροπή έλαβε περαιτέρω υπόψη το γεγονός ότι η προσωρινή εγκατάσταση αποθήκευσης των ακτινοβολημένων καυσίμων που προέρχονται από τη μετατροπή έχει σχεδιαστεί για να λειτουργεί έως και 40 χρόνια και μπορεί να εξακολουθήσει να λειτουργεί ύστερα από τον παροπλισμό και την αποξήλωση της υπάρχουσας μονάδας. Αφού ζήτησε την άποψη της ομάδας εμπειρογνωμόνων, η Επιτροπή κατέληξε στην ακόλουθη γνώμη:

α) η προγραμματισμένη μετατροπή δεν απαιτεί αλλαγές των υπαρχόντων επιτρεπόμενων ορίων για τα αέρια και υγρά κατάλοιπα·

β) η προγραμματισμένη μετατροπή δεν έχει επιπτώσεις όσον αφορά τα στερεά ραδιενεργά κατάλοιπα που προέρχονται από τη λειτουργία της υπάρχουσας μονάδας·

γ) η προγραμματισμένη μετατροπή δεν έχει επιπτώσεις όσον αφορά τη μη προβλεπόμενη απόρριψη ραδιενεργών ουσιών, η οποία ενδέχεται να προκύψει από ατύχημα του είδους και του μεγέθους εκείνου που λαμβάνεται υπόψη στα γενικά στοιχεία του υπάρχοντος σχεδίου.

Συμπερασματικά, η Επιτροπή είναι της γνώμης ότι η εφαρμογή του σχεδίου για την απόρριψη των ραδιενεργών αποβλήτων σε όποια μορφή και αν προκύπτουν από τη μετατροπή του σταθμού πυρηνικής ενέργειας Unterweser KKU, στην Ομοσπονδιακή Δημοκρατία της Γερμανίας, τόσο κατά τη φυσιολογική του λειτουργία όσο και στην περίπτωση ατυχήματος του μεγέθους που λαμβάνεται υπόψη στα γενικά στοιχεία, δεν ενδέχεται να προκαλέσει ραδιενεργό μόλυνση, σημαντική από άποψη υγείας, των υδάτων, του εδάφους ή του εναέριου χώρου άλλου κράτους μέλους.
Γνώμη της Επιτροπής

της 27ης Νοεμβρίου 2002

σχετικά με το σχέδιο απόρριψης ραδιενεργών καταλοίπων από τη μετατροπή του σταθμού πυρηνικής ενέργειας Biblis στην Ομοσπονδιακή Δημοκρατία της Γερμανίας, σύμφωνα με το άρθρο 37 της συνθήκης Ευρατόμ

(2002/C 297/02)

(Το κείμενο στη γερμανική γλώσσα είναι το μόνο αυθεντικό)

Στις 28 Μαΐου 2002, η Ευρωπαϊκή Επιτροπή έλαβε από την κυβέρνηση της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, γενικά στοιχεία που αφορούν το σχέδιο απόρριψης ραδιενεργών καταλοίπων από τη μετατροπή του σταθμού πυρηνικής ενέργειας Biblis.

Βάσει αυτών των στοιχείων, η Επιτροπή θεώρησε ότι το σχέδιο αφορούσε τροποποίηση υπάρχοντος σχεδίου, για το οποίο είχε ήδη εκδοθεί σχετική γνώμη. Η Επιτροπή έλαβε περαιτέρω υπόψη το γεγονός ότι η προσωρινή εγκατάσταση αποθήκευσης των ακτινοβολημένων καυσίμων που προέρχονται από τη μετατροπή έχει σχεδιαστεί για να λειτουργεί έως και 40 χρόνια και μπορεί να εξακολουθήσει να λειτουργεί ύστερα από τον παροπλισμό και την αποξήλωση της υπάρχουσας μονάδας. Αφού ζήτησε την άποψη της ομάδας εμπειρογνωμόνων, η Επιτροπή κατέληξε στην ακόλουθη γνώμη:

α) η προγραμματισμένη μετατροπή δεν απαιτεί αλλαγές των υπαρχόντων επιτρεπόμενων ορίων για τα αέρια και υγρά κατάλοιπα·

β) η προγραμματισμένη μετατροπή δεν έχει επιπτώσεις όσον αφορά τα στερεά ραδιενεργά κατάλοιπα που προέρχονται από τη λειτουργία της υπάρχουσας μονάδας·

γ) η προγραμματισμένη μετατροπή δεν έχει επιπτώσεις όσον αφορά τη μη προβλεπόμενη απόρριψη ραδιενεργών ουσιών, η οποία ενδέχεται να προκύψει από ατύχημα του είδους και του μεγέθους εκείνου που λαμβάνεται υπόψη στα γενικά στοιχεία του υπάρχοντος σχεδίου

Συμπερασματικά, η Επιτροπή είναι της γνώμης ότι η εφαρμογή του σχεδίου για την απόρριψη των ραδιενεργών αποβλήτων σε όποια μορφή και αν προκύπτουν από τη μετατροπή του σταθμού πυρηνικής ενέργειας Biblis, στην Ομοσπονδιακή Δημοκρατία της Γερμανίας, τόσο κατά τη φυσιολογική του λειτουργία όσο και στην περίπτωση ατυχήματος του μεγέθους που λαμβάνεται υπόψη στα γενικά στοιχεία, δεν ενδέχεται να προκαλέσει ραδιενεργό μόλυνση, σημαντική από άποψη υγείας, των υδάτων, του εδάφους ή του εναέριου χώρου άλλου κράτους μέλους.
Γνώμη της Επιτροπής

της 24ης Σεπτεμβρίου 2001

σχετικά με το σχέδιο απόρριψης των ραδιενεργών αποβλήτων από το σταθμό Comurhex στο Pierrelatte της Γαλλίας, σύμφωνα με το άρθρο 37 της συνθήκης Ευρατόμ

(2001/C 281/06)

(Το κείμενο στην γαλλική γλώσσα είναι το μόνο αυθεντικό)

Στις 9 Μαρτίου 2001, η Ευρωπαϊκή Επιτροπή έλαβε εκ μέρους της γαλλικής κυβέρνησης, σύμφωνα με το άρθρο 37 της συνθήκης Ευρατόμ, τα γενικά στοιχεία που αφορούν το σχέδιο απόρριψης των ραδιενεργών αποβλήτων από το σταθμό Comurhex.

Με βάση τα στοιχεία αυτά και τις μετέπειτα διευκριnσεις της γαλλικής κυβέρνησης, και κατόπιν διαβουλεύσεων με την επιτροπή εμπειρογνωμόνων, η Επιτροπή κατέληξε στην ακόλουθη γνώμη:

α) Η απόσταση μεταξύ του σταθμού και των πλησιέστερων συνόρων άλλου κράτους μέλους (δηλαδή της Ιταλίας) είναι 170 km, ενώ η απόσταση από άλλα κράτη μέλη είναι περίπου 250 km (Ισπανία) και 420 km (Γερμανία).

β) Υπό κανονικές συνθήκες λειτουργίας, η απόρριψη υγρών και αερίων αποβλήτων δεν συνεπάγεται, από άποψη υγείας, σημαντική έκθεση για τον πληθυσμό άλλων κρατών μελών.

γ) Τα στερεά ραδιενεργά απόβλητα που προέρχονται από την παραγωγή στο σταθμό Comurhex θα απορρίπτονται σε εγκεκριμένους ειδικούς τόπους στη Γαλλία.

δ) Σε περίπτωση μη προβλεπόμενης απόρριψης ραδιενεργού υλικού, που θα μπορούσε να είναι αποτέλεσμα ατυχήματος της μορφής και της έκτασης που προβλέπονται στα γενικά στοιχεία, οι δόσεις που ενδέχεται να λάβει ο πληθυσμός άλλων κρατών μελών δεν είναι σημαντικές για την υγεία.

Συμπερασματικά, η Επιτροπή είναι της γνώμης ότι η εφαρμογή του σχεδίου απόρριψης των ραδιενεργών αποβλήτων από το σταθμό Comurhex, τόσο υπό κανονικές συνθήκες λειτουργίας όσο και σε περίπτωση ατυχήματος της μορφής και της έκτασης που προβλέπονται στα γενικά στοιχεία, δεν ενδέχεται να προκαλέσει σημαντική -επιβλαβή για την υγεία- ραδιενεργό μόλυνση τα υδάτων, του εδάφους ή του εναέριου χώρου ενός άλλου κράτους μέλους.
Γνώμη της Επιτροπής

της 27ης Ιουνίου 2001

σχετικά με το σχέδιο απόρριψης ραδιενεργών αποβλήτων που προέρχονται από το ερευνητικό κέντρο του Rossendorf στο κρατίδιο της Σαξονίας της Ομοσπονδιακής Δημοκρατίας της Γερμανίας σύμφωνα με το άρθρο 37 της συνθήκης Ευρατόμ

(2001/C 204/05)

(Το κείμενο στη Γερμανική γλώσσα είναι το μόνο αυθεντικό)

Στις 4 Ιανουαρίου 2001, η Επιτροπή έλαβε εκ μέρους της κυβέρνησης της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, γενικά στοιχεία σχετικά με το σχέδιο απόρριψης ραδιενεργών αποβλήτων από το ερευνητικό κέντρο του Rossendorf.

Με βάση τα στοιχεία αυτά και τις διευκρινίσεις που παρείχε στη συνέχεια η γερμανική κυβέρνηση και κατόπιν διαβουλεύσεων με την ομάδα εμπειρογνωμόνων, η Επιτροπή εκφέρει την ακόλουθη γνώμη:

α) Η απόσταση της εγκατάστασης από τα πλησιέστερα σύνορα με άλλο κράτος μέλος (Αυστρία) ανέρχεται περίπου σε 260 χιλίομετρα. Η απόσταση από τα σύνορα της πλησιέστερης γειτονικής χώρας, της Τσεχικής Δημοκρατίας, ανέρχεται περίπου σε 25 χιλίομετρα.

β) Υπό κανονικές συνθήκες λειτουργίας, η απόρριψη ρευστών και αερίων αποβλήτων δεν συνεπάγεται, από άποψη υγείας, σημαντική έκθεση για τον πληθυσμό άλλου κράτους μέλους.

γ) Τα στερεά ραδιενεργά απόβλητα θα αποθηκευτούν ή θα διατεθούν σε ειδικές προς το σκοπό αυτό εγκεκριμένες εγκαταστάσεις στη Γερμανία· τα μη ραδιενεργά στερεά ή υπολειμματικά υλικά ή υλικά απαλλαγμένα από ρυθμιστικό έλεγχο, επειδή συμμορφώνονται με τα επιτρεπόμενα όρια, επιτρέπεται να απορρίπονται ως συμβατικά απόβλητα ή να επαναχρησιμοποιούνται ή να ανακυκλώνονται, σε όλες τις περιπτώσεις σύμφωνα με τα κριτήρα που καθορίζονται στους βασικούς κανόνες ασφαλείας (οδηγία 96/29/Ευρατόμ).

δ) Σε περίπτωση μη προβλεπόμενης απόρριψης ραδιενεργών αποβλήτων που προέκυψαν από ατύχημα της μορφής και του μεγέθους που αναφέρονται στα γενικά στοιχεία, οι δόσεις ραδιενέργειας στις οποίες ενδέχεται να εκτεθεί ο πληθυσμός άλλου κράτους μέλους δεν θα είναι σημαντικές για την υγεία.

Συνεπώς, η Επιτροπή είναι της γνώμης ότι η εφαρμογή του σχεδίου απόρριψης των ραδιενεργών αποβλήτων που προκύπτουν από το ερευνητικό κέντρο του Rossendorf, τόσο υπό κανονικές συνθήκες λειτουργίας όσο και στην περίπτωση ατυχήματος της μορφής και του μεγέθους που αναφέρεται στα γενικά στοιχεία, δεν ενδέχεται να προκαλέσει ραδιενεργή μόλυνση, επιβλαβή για την υγεία, των υδάτων, του εδάφους ή του εναέριου χώρου άλλου κράτους μέλους.
ΓΝΩΜΗ ΤΗΣ ΕΠΙΤΡΟΠΗΣ της 7ης Μαρτίου 1994 σχετικά με το σχέδιο απόρριψης ραδιενεργών αποβλήτων προερχόμενων από την εγκατάσταση παρασκευής πυρηνικών καυσίμων Melox στο πυρηνικό κέντρο της Marcoule (Γαλλία) σύμφωνα με το άρθρο 37 της συνθήκης Ευρατόμ (Το κείμενο στη γαλλική γλώσσα είναι το μόνο αυθεντικό) (94/174/Ευρατόμ)

Στις 10 Σεπτεμβρίου 1993, η Επιτροπή των Ευρωπαϊκών Κοινοτήτων έλαβε εκ μέρους της γαλλικής κυβέρνησης, σύμφωνα με το άρθρο 37 της συνθήκης Ευρατόμ, τα γενικά στοιχεία σχετικά με το σχέδιο απόρριψης ραδιενεργών αποβλήτων που προκύπτουν από την εκμετάλλευση της εγκατάστασης Melox στο πυρηνικό κέντρο της Marcoule.

Με βάση τα στοιχεία αυτά και ύστερα από γνωμοδότηση της ομάδας εμπειρογνωμόνων, η έκθεση της οποίας επισυνάπτεται στο παράρτημα, η Επιτροπή διατυπώνει την ακόλουθη γνώμη:

1. Το πλησιέστερο σημείο της επικράτειας ενός άλλου κράτους μέλους, εν προκειμένω της Ιταλίας, απέχει 180 km, ενώ η Ισπανία και η Γερμανία βρίσκονται αντίστοιχα σε απόσταση 230 έως 435 km από την εγκατάσταση.

2. Τα στερεά απόβλητα από την εκμετάλλευση της εγκατάστασης Melox θα αποθηκεύονται σε κατάλληλη πυρηνική εγκατάσταση στη γαλλική επικράτεια.

3. Υπό κανονικές συνθήκες λειτουργίας, τα υγρά και αέρια απόβλητα προκαλούν ασήμαντη, από άποψη υγείας, έκθεση του πληθυσμού άλλων κρατών μελών σε ραδιενέργεια.

4. Σε περίπτωση απρόβλεπτης διαφυγής ραδιενεργών υλικών που θα μπορούσε να προκληθεί από ατύχημα με τις διαστάσεις που προβλέπουν τα γενικά στοιχεία, οι δόσεις τις οποίες μπορεί να δεχθούν άλλα κράτη μέλη δεν θα ήταν σημαντικές από άποψη υγείας.

ΣΥΜΠΕΡΑΣΜΑΤΙΚΑ, η Επιτροπή είναι της γνώμης ότι με την υλοποίηση του σχεδίου για την απόρριψη των ραδιενεργών αποβλήτων που προέρχονται από την εκμετάλλευση της εγκατάστασης Melox δεν υπάρχει κίνδυνος να προκληθεί, τόσο υπό κανονική λειτουργία όσο και σε περίπτωση ατυχήματος με τις διαστάσεις που προβλέπουν τα γενικά στοιχεία, σημαντική από άποψη υγείας ραδιενεργή μόλυνση των υδάτων, του εδάφους ή του εναερίου χώρου άλλου κράτους μέλους.

Η παρούσα γνώμη απευθύνεται στη Γαλλική Δημοκρατία.

Για την Επιτροπή

Γιάννης ΠΑΛΑΙΟΚΡΑΣΣΑΣ Μέλος της Επιτροπής
ΓΝΩΜΗ ΤΗΣ ΕΠΙΤΡΟΠΗΣ της 14ης Απριλίου 1992 σχετικά με το σχέδιο για τη διάθεση ραδιενεργών αποβλήτων της εγκατάστασης επεξεργασίας μεταλλεύματος ουρανίου "Quercus" του Enusa στο Saelices el Chico (Ισπανία) σύμφωνα με το άρθρο 37 της συνθήκης Euratom (92/254/Ευρατόμ)

Στις 21 Οκτωβρίου 1991, η Επιτροπή των Ευρωπαϊκών Κοινοτήτων παρέλαβε από τη γαλλική κυβέρνηση, σύμφωνα με το άρθρο 37 της συνθήκης Ευρατόμ, τα γενικά στοιχεία σχετικά με το σχέδιο για τη διάθεση ραδιενεργών αποβλήτων που προέρχονται από τη λειτουργία της εγκατάστασης επεξεργασίας μεταλλεύματος ουρανίου "Quercus" του Enusa στο Saelices el Chico (Salamanca).

Με βάση τα στοιχεία αυτά και ύστερα από διαβουλεύσεις με την ομάδα εμπειρογνωμόνων, η Επιτροπή διατύπωσε την ακόλουθη γνώμη:

1. Η απόσταση μεταξύ της εγκατάστασης και του πλησιέστερου σημείου της επικράτειας άλλου κράτους μέλους, στην περίπτωση αυτή της Πορτογαλίας, είναι περίπου 14 χιλιόμετρα- η Γαλλία απέχει περίπου 510 χιλιόμετρα.

2. Υπό κανονικές συνθήκες λειτουργίας, η έκθεση του πληθυσμού άλλων κρατών μελών, η οποία προκαλείται από την απόρριψη υγρών αέριων αποβλήτων, είναι ασήμαντη από άποψη υγείας.

3. Τα στερεά ραδιενεργά απόβλητα που παράγονται έχουν πολύ χαμηλή ραδιενέργεια και αποθηκεύονται σε κατάλληλες εγκαταστάσεις- έχουν εκπονηθεί μελέτες γεωτεχνικές, περιβαλλοντικές και αποκατάστασης του χώρου. Οι μελέτες αυτές δείχνουν ότι η μακροχρόνια αποθήκευση στερεών ραδιενεργών αποβλήτων δεν προξενεί σημαντικούς ραδιολογικούς κινδύνους.

4. Σε περίπτωση ανεξέλεγκτης απόρριψης ραδιενεργών αποβλήτων που θα μπορούσε να προκύψει από ατύχημα της έκτασης που προβλέπεται στα γενικά στοιχεία, οι δόσεις που ενδέχεται να δεχθεί ο πληθυσμός σε άλλα κράτη μέλη δεν είναι σημαντικές από άποψη υγείας.

Συμπερασματικά, η Επιτροπή έχει τη γνώμη ότι η εφαρμογή του σχεδίου για τη διάθεση ραδιενεργών αποβλήτων από την εγκατάσταση επεξεργασίας μεταλλεύματος ουρανίου "Quercus" του Enusa στο Saelices el Chico (Salamanca), τόσο υπό κανονική λειτουργία όσο και σε περίπτωση ατυχήματος της έκτασης που προβλέπεται στα γενικά στοιχεία, δεν υπάρχει κίνδυνος να προκαλέσει σημαντική, από άποψη υγείας, ραδιενεργό μόλυνση των υδάτων, του εδάφους ή του εναέριου χώρου ενός άλλου κράτους μέλους.

Για την Επιτροπή

Carlo RIPA DI MEANA

Μέλος της Επιτροπής
Γνώμη της Επιτροπής

της 13ης Δεκεμβρίου 1990

σχετικά με την επέκταση του εργοστασίου παραγωγής στοιχείων πυρηνικού καυσίμου Advanced Nuclear Fuels GmbH στο Lingen (Ομοσπονδιακή Δημοκρατία της Γερμανίας) σύμφωνα με το άρθρο 37 της συνθήκης Ευρατόμ

(Το κείμενο στη γερμανική γλώσσα είναι το μόνο αυθεντικό)

(90/662/Ευρατόμ)

Με την επιστολή της 1ης Ιουνίου 1990, η οποία ελήφθη στις 13 Ιουνίου, η γερμανική κυβέρνηση γνωστοποίησε στην Επιτροπή των Ευρωπαϊκών Κοινοτήτων σύμφωνα με το άρθρο 37 της συνθήκης Ευρατόμ, τα γενικά στοιχεία σχετικά με το σχέδιο απόρριψης ραδιενεργών καταλοίπων λόγω της επέκτασης του εργοστασίου παραγωγής στοιχείων πυρηνικού καυσίμου Advanced Nuclear Fuels GmbH στο Lingen.

Με βάση αυτά τα στοιχεία και ύστερα από γνωμοδότηση της ομάδας εμπειρογνωμόνων, η Επιτροπή θεωρεί ότι τα συμπεράσματα στα οποία είχε φτάσει κατά την εξέταση των γενικών στοιχείων σχετικά με το σχέδιο απόρριψης λόγω της πρώτης επέκτασης του εργοστασίου το 1983, εξακολουθούν να ισχύουν επίσης μετά τη δεύτερη επέκταση. Έτσι η Επιτροπή πιστεύει ότι η εφαρμογή του σχεδίου απόρριψης ραδιενεργών καταλοίπων λόγω της δεύτερης επέκτασης του εργοστασίου παραγωγής στοιχείων πυρηνικού καυσίμου της Advanced Nuclear Fuels GmbH στο Lingen, τόσο σε κανονική λειτουργία όσο και σε περίπτωση ατυχήματος, μεγέθους που λαμβάνεται υπόψη μέσα στα γενικά στοιχεία, δεν δημιουργεί κίνδυνο σημαντικής μόλυνσης από την άποψη της υγείας, των υδάτων, του εδάφους ή του εναέριου χώρου κάποιου άλλου κράτους μέλους.

Η παρούσα γνώμη απευθύνεται στην Ομοσπονδιακή Δημοκρατία της Γερμανίας

Βρυξέλλες, 13 Δεκεμβρίου 1990.

Για την Επιτροπή

Carlo Ripa di Meana

Μέλος της Επιτροπής

--------------------------------------------------
*****

ΓΝΩΜΗ ΤΗΣ ΕΠΙΤΡΟΠΗΣ

της 17ης Ιουλίου 1985

προς το Μεγάλο Δουκάτο του Λουξεμβόυργου σχετικά με σχέδιο κανονισμού του Μεγάλου Δουκάτου του Λουξεμβούργου που εφαρμόζει την οδηγία 812/714/ΕΟΚ του Συμβουλίου της 4ης Οκτωβρίου 1982 που καθορίζει τεχνικές απαιτήσεις για τα σκάφη των εσωτερικών πλωτών μεταφορών

(85/394/ΕΟΚ)

Με επιστολή της 30ής Οκτωβρίου 1984, η Μόνιμη Αντιπροσωπεία του Λουξεμβούργου στις Ευρωπαϊκές Κοινότητες έστειλε στην Επιτροπή, ζητώντας τη γνώμη της, το κείμενο σχέδιου κανονισμού του Μεγάλου Δουκάτου που εφαρμόζει την οδηγία 82/714/ΕΟΚ του Συμβουλίου της 4ης Οκτωβρίου 1982 που καθορίζει τις τεχνικές απαιτήσεις για τα σκάφη των εσωτερικών πλωτών (1) μεταφορών.

Με επιστολή της 21ης Δεκεμβρίου 1984, ο Μόνιμος Αντιπρόσωπος του Λουξεμβούργου στις Ευρωπαϊκές Κοινότητες έστειλε στην Επιτροπή γνώμη του κυβερνητικού συμβουλίου του Λουξεμβούργου για το σχέδιο αυτό κανονισμού, η οποία προκάλεσε ορισμένες μετατροπές.

Και οι δύο ανακοινώσεις έγιναν με βάση το άρθρο 22 της παραπάνω οδηγίας η οποία αναφέρει ότι τα κράτη μέλη, αφού λάβουν τη γνώμη της Επιτροπής, θεσπίζουν τις απαραίτητες για τη συμμόρφωση με την οδηγία αυτή διατάξεις.

Η Επιτροπή εκδίδει την ακόλουθη γνώμη για το σχέδιο κανονισμού που προαναφέρθηκε:

1. Η Επιτροπή θεωρεί ότι το σχέδιο κανονισμού του Μεγάλου Δουκάτου εφαρμόζει τις διατάξεις της οδηγίας.

2. Η Επιτροπή έχει τη γνώμη ότι το άρθρο 10 του σχέδιου κανονισμού του Μεγάλου Δουκάτου πρέπει να συμπληρωθεί με μία μια σύμφωνα με την τελευταία παράγραφο του άρθρου 15 της οδηγίας 82/714/ΕΟΚ.

Βρυξέλλες, 17 Ιουλίου 1985.

Για την Επιτροπή

Stanley CLINTON DAVIS

Μέλος της Επιτροπής

(1) ΕΕ αριθ. L 301 της 28. 10. 1982, σ. 1.
ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ της 16ης Μαρτίου 1982 προς το Βασίλειο του Βελγίου, κατ’εφαρμογή του κανονισμού (ΕΟΚ) αριθ. 954/79 του Συμβουλίου της 15ης Μαΐου 1979 περί της επικυρώσεως από τα κράτη μέλη της συμβάσεως των Ηνωμένων Εθνών για τον κώδικα συμπεριφοράς των θαλασσίων confιrences ή περί της προσχωρήσεως των κρατών αυτών στη σύμβαση

(82/210/ΕΟΚ)

1. Με επιστολή της 22ας Δεκεμβρίου 1981, η Διοίκηση Ναυτιλίας και Εσωτερικής Ναυσιπλοΐας του Υπουργείου των Επικοινωνιών του Βελγίου, κοινοποίησε, για να λάβει γνωμοδότηση από την Επιτροπή δυνάμει του άρθρου 6 του προαναφερθέντος κανονισμού, τα παρακάτω έγγραφα:

- προσχέδιο νόμου για την επικύρωση της συμβάσεως των Ηνωμένων Εθνών για τον κώδικα συμπεριφοράς των θαλασσίων confιrences,

- σχέδιο αιτιολογικής εκθέσεως γι’αυτό το προσχέδιο νόμου.

2. Από την εξέταση των εγγράφων αυτών συνάγονται οι ακόλουθες παρατηρήσεις:

Προσχέδιο

ρθρο 1

Για να ικανοποιηθούν οι διατάξεις του άρθρου 1 του κανονισμού (ΕΟΚ) αριθ. 954/79 της 15ης Μαΐου 1979, το άρθρο 1 του προσχεδίου θα πρέπει να συμπληρωθεί ως εξής:

« με την επιφύλαξη των διατάξεων που προβλέπει ο κανονισμός (ΕΟΚ) αριθ.954/79 της 15ης Μαΐου 1979».

ρθρο 4

Το άρθρο αυτό θα πρέπει να συμπληρωθεί με τον προσδιορισμό ότι η έννοια της «εθνικής ναυτιλιακής εταιρείας», στην περίπτωση ενός κράτους μέλους της Ευρωπαϊκής Οικονομικής Κοινότητος, περιλαμβάνει κάθε ναυτιλιακή εταιρεία εγκατεστημένη στο έδαφος αυτού του κράτους μέλους, σύμφωνα με τη συνθήκη περί ιδρύσεως της Ευρωπαϊκής Οικονομικής Κοινότητος, η οποία πληροί τους όρους αναγνωρίσεως.

Πρέπει επίσης να γίνει σαφέστερο στην αιτιολογική έκθεση ότι οι εταιρείες αυτές πρέπει να τυγχάνουν ίσης μεταχειρίσεως.

3. Η Επιτροπή εκδίδει την παρούσα ευνοϊκή γνώμη για το προσχέδιο νόμου και την αιτιολογική έκθεση που της ανακοινώθηκαν, με την επιφύλαξη των παρατηρήσεων που σημειώθηκαν πιο πάνω και λαμβανομένου υπόψη του γεγονότος ότι οι αρχές που διατυπώθηκαν στην παράγραφο 2 θα επαναληφθούν στην αιτιολογική έκθεση.

Έγινε στις Βρυξέλλες, στις 16 Μαρτίου 1982.

Για την Επιτροπή

Giorgios CONTOGEORGIS

Μέλος της Επιτροπής
*****

ΓΝΩΜΗ ΤΗΣ ΕΠΙΤΡΟΠΗΣ

της 10ης Ιουνίου 1981

προς την κυβέρνηση της Ιρλανδίας περί της εφαρμογής:

- της οδηγίας 79/116/ΕΟΚ του Συμβουλίου περί ελάχιστων προδιαγραφών ορισμένων δεξαμενοπλοίων που καταπλέουν σε κοινοτικούς λιμένες ή αποπλέουν εξ αυτών (1)

- της οδηγίας 79/1034/ΕΟΚ του Συμβουλίου (2) περί τροποποιήσεως της προαναφερθείσας οδηγίας

(Το κείμενο στην αγγλική γλώσσα είναι το μόνο αυθεντικό)

(81/454/ΕΟΚ)

1. Η Μόνιμη Αντιπροσωπεία της Ιρλανδίας στις Ευρωπαϊκές Κοινότητες με επιστολή της του Ιουλίου 1980 διεβίβασε στην Επιτροπή, βάσει του άρθρου 3 καθεμιάς από τις εν λόγω δύο οδηγίες, σχέδιο κανονισμού για τη θέση σε εφαρμογή των διατάξεων των οδηγιών αυτών.

2. Η εξέταση του εν λόγω εγγράφου επέτρεψε στην Επιτροπή να διαπιστώσει ότι παραμένουν ανεκτέλεστες στο σχέδιο του κανονισμού οι ακόλουθες διατάξεις της οδηγίας 79/116/ ΕΟΚ:

- το άρθρο 1 παράγραφος 1 υπό Β iii οσον αφορά τη χρησιμοποίηση, υπό συνθήκες περιορισμένης ορατότητος, των υπηρεσιών που παρέχονται από σταθμούς ραντάρ,

- ενα μέρος του κεφαλαίου Δ της εκθέσεως επιθεωρήσεως δεξαμενοπλοίων.

Εν τούτοις, παρεκκλίσεις ως προς τα θέματα αυτά επιτρέπονται υπό των διατάξεων της ίδιας οδηγίας.

3. Το σχέδιο κανονισμού δεν αποδίδει ούτε το άρθρο 1 παράγραφος 2 της οδηγίας όσον αφορά την υποχρέωση του πλοηγού να αναφέρει στην αρμόδια αρχή τυχόν ελλείψεις που δύναται να διαπιστώσει και οι οποίες είναι δυνατόν να επηρεάσουν δυσμενώς την ασφαλή ναυσιπλοΐα του πλοίου.

Η Επιτροπή, πάντως, επληροφορήθη από την κυβέρνηση της Ιρλανδίας ότι ο πλοηγός, ούτως ή άλλως, θα απαλλάσεται από την εν λόγω υποχρέωση, δυνάμει άλλων διατάξεων της εθνικής νομοθεσίας.

4. Δεδομένου ότι οι λοιπές διατάξεις που θεσπίζονται είναι σύμφωνες με τις διατάξεις της οδηγίας, η Επιτροπή διατυπώνει γνώμη υπέρ του υποβληθέντος σχεδίου κανονισμού.

Έγινε στις Βρυξέλλες, στις 10 Ιουνίου 1981.

Για την Επιτροπή

Georges CONTOGEORGIS

Μέλος της Επιτροπής

(1) ΕΕ αριθ. L 33 της 8. 2. 1979, σ. 33.

(2) ΕΕ αριθ. L 315 της 11. 12. 1979, σ. 16.
—

Best practices and informal guidance on how to implement the Comprehensive Assessment at Member State level [Βέλτιστες πρακτικές και άτυπες κατευθύνσεις σχετικά με την εφαρμογή της περιεκτικής αξιολόγησης σε επίπεδο κρατών μελών]. Κοινό Κέντρο Ερευνών, Ευρωπαϊκή Επιτροπή, 2016. ISBN 979-92-79-54016-5 http://publications.jrc.ec.europa.eu/repository/handle/JRC98819
5.

Για τη διασφάλιση της συγκρισιμότητας των αναλυτικών αποτελεσμάτων πρέπει να επιλέγονται μέθοδοι που μπορούν να επιτύχουν ένα LOQ 30 μg/kg (ένταση ιόντων/μετάπτωση ιόντων) για το ψωμί και για τις παιδικές τροφές και 50 μg/kg για προϊόντα πατάτας, άλλα προϊόντα δημητριακών, καφέ και άλλα προϊόντα. Τα αποτελέσματα αναφέρονται διορθωμένα ως προς την ανάκτηση. Πίνακας 1 Ελάχιστος αριθμός δειγμάτων ανά κατηγορία προϊόντων Χώρα πώλησης Τηγανητές πατάτες έτοιμες για κατανάλωση (1) Πατατάκια (τσιπς) (2) Προτηγανισμένες πατάτες/προϊόντα πατάτας για οικιακή παρασκευή (3) Ψωμί (4) Δημητριακά πρωινού (5) Μπισκότα, περιλαμβανομένων των μπισκότων για βρέφη (6) Καβουρδισμένος καφές (7) Παιδικές τροφές σε βαζάκια (8) Επεξεργασμένες παιδικές τροφές με βάση τα δημητριακά (9) Άλλα προϊόντα (10) Σύνολο AT 4 4 4 4 4 4 4 4 4 8 44 BE 4 4 4 4 4 4 4 4 4 8 44 CY 4 4 4 4 4 4 4 4 4 4 40 CZ 4 4 4 4 4 4 4 4 4 8 44 DE 24 24 24 24 24 24 24 24 24 14 230 DK 4 4 4 4 4 4 4 4 4 8 44 ES 14 14 14 14 14 14 14 14 14 14 140 EE 4 4 4 4 4 4 4 4 4 4 40 GR 4 4 4 4 4 4 4 4 4 8 44 FR 20 20 20 20 20 20 20 20 20 14 194 FI 4 4 4 4 4 4 4 4 4 8 44 HU 4 4 4 4 4 4 4 4 4 8 44 IT 20 20 20 20 20 20 20 20 20 14 194 IE 4 4 4 4 4 4 4 4 4 8 44 LU 4 4 4 4 4 4 4 4 4 4 40 LT 4 4 4 4 4 4 4 4 4 4 40 LV 4 4 4 4 4 4 4 4 4 4 40 MT 4 4 4 4 4 4 4 4 4 4 40 NL 6 6 6 6 6 6 6 6 6 8 62 PT 4 4 4 4 4 4 4 4 4 8 44 PL 14 14 14 14 14 14 14 14 14 14 140 SE 4 4 4 4 4 4 4 4 4 8 44 SI 4 4 4 4 4 4 4 4 4 4 40 SK 4 4 4 4 4 4 4 4 4 8 44 UK 20 20 20 20 20 20 20 20 20 14 194 BG 4 4 4 4 4 4 4 4 4 8 44 RO 8 8 8 8 8 8 8 8 8 8 80 Σύνολο 202 202 202 202 202 202 202 202 202 224 2 042